**..OSNOVNA ŠKOLA GRADIŠTE“**

**KOLODVORSKA 27**

**32 273 GRADIŠTE**

**OIB: 81359231010**

**KLASA: 400-07/21-01/01**

**URBROJ: 2188-16-01-21-1**

Gradište, 30.12.2021. god.

Na temelju čl.141. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20.), Odluke o uvjetima i načinu korištenja imovine školskih ustanova čiji je osnivač Vukovarsko srijemska županija (KLASA: 373-02/13-01/02, URBROJ: 2196/1-03-13-1) i čl.72. Statuta škole čl. 58., ravnatelj škole donosi dana 29.12.2021. god.

 **PRAVILNIK**

 **o stjecanju i korištenju vlastitih prihoda ostvarenih obavljanjem poslova na tržištu**

1. **OPĆE ODREDBE**

**Članak 1.**

1. Ovim se pravilnikom regulira način stjecanja i korištenja prihoda ostvarenih obavljanjem poslova na tržištu koji se ne financiraju iz državnog proračuna te druga pitanja vezana uz korištenje vlastitih prihoda.
2. Škola može vlastite prihode ostvarivati samo djelatnostima koje ne štete ostvarenju osnovnih zadaća škole.
3. Izrazi koji se koriste u ovom Pravilniku, a imaju rodno značenje , koriste se neutralno i odnose se jednako na muški i ženski spol.

 **Članak 2.**

1. Vlastite prihode iz članka 1. ovog Pravilnika su prihodi nastali obavljanjem djelatnosti i to:
2. iznajmljivanjem prostora i opreme
3. najam zemljišta
4. otkupom starog papira.
5. obavljanjem ostalih poslova na tržištu i u tržišnim uvjetima.
6. Škola može iznajmiti dio prostora i opreme koji nisu neophodni za nesmetano obavljanje osnovne djelatnosti. Za iznajmljivanje prostora potrebno je prethodno dobiti suglasnost osnivača ili školskog odbora Škole.
7. Vlastiti prihodi iz stavka 1. ovog članka naplaćuju se sukladno proceduri naplate prihoda.

 **Članak 3.**

1. Troškovi vlastite djelatnosti moraju se u cijelosti pokriti prihodima ostvarenim kroz tu djelatnost.
2. Ravnatelj u Ime škole sklapa poslove i potpisuje ugovore kojima se ostvaruju prihodi a tržištu obavljanjem vlastite djelatnosti.
3. **KORIŠTENJE I RASPODJELA VLASTITIH PRIHODA**

 **Članak 4.**

1. Predmet korištenja vlastitih prihoda u smislu ovog pravilnika odnosi se isključivo na naplaćeni iznos vlastitih prihoda.

 **Članak 5.**

1. Vlastiti prihodi iz ovog Pravilnika koriste se za pokriće rashoda vlastite djelatnosti te za unapređenje osnovne djelatnosti.
2. Rashodi vlastite djelatnosti su: Materijalni rashodi poslovanja vezani za obavljanje pojedine vlastite djelatnosti te rashodi a zaposlene koji su uključeni u obavljanje pojedine vlastite djelatnosti ukupno ne mogu iznositi više od 60% ostvarenih vlastitih prihoda.
3. Vlastiti prihodi mogu se koristiti i za pokriće ostalih rashoda uz prethodnu suglasnost Školskog odbora.
4. Vlastiti prihodi po svakoj djelatnosti raspodjeljuju se financijskim planom Škole.
5. **PRAĆENJE VLASTITIH PRIHODA I IZVJEŠĆIVANJE**

 **Članak 6.**

1. Za djelatnosti koje se uređuju ovim Pravilnikom računovodstvo Škole dužno je u knjigovodstvu osigurati podatke pojedinačno po vrstama prihoda i primitaka, rashoda i izdataka, kao i o stanju imovine, obaveza i izvora vlastitih prihoda.
2. Po odluci osnivača Škola se obvezuje uplatiti 60 % od najma dvorane i zakupa zemljišta u nadležni proračun.
3. Ako su vlastiti prihodi uplaćeni u nižem opsegu nego je iskazano u financijskom planu Škola može preuzeti i plaćati obveze samo u visini stvarno uplaćenih, odnosno raspoloživih sredstava.
4. Uplaćeni i preneseni, a manje planirani vlastiti prihodi mogu se izvršavati iznad iznosa utvrđenih u financijskom planu, a do visine uplaćenih, odnosno prenesenih sredstava.
5. Uplaćeni i preneseni, a neplanirani vlastiti prihodi mogu se koristiti prema naknadno utvrđenim aktivnostima, projektima u proračunu uz prethodnu suglasnost Upravnog odjela za financije putem nadležnog upravnog tijela.
6. Vlastiti prihodi naplaćeni tijekom jedne kalendarske godine koji se utroše za pokrivanje troškova sukladno ovome Pravilniku u toj kalendarskoj godini prebacit će se u sljedeću kalendarsku godinu za podmirenje iste vrste troškova.

**Članak 7.**

1. Ovaj pravilnik stupa na snagu osmog dana od objave na oglasnoj ploči Škole.

Ravnatelj škole: Mario Dominković, prof.

 \_\_\_\_\_\_\_\_\_\_\_\_\_\_\_\_\_\_\_\_\_